cyanic-selkie/wikianc huggingface dataset:
Kaikhosru Shapurji Sorabji
As 'n komponis en pianis was Sorabji in groot mate selfgeleerd, en hy het homself reeds vroeg in sy loopbaan gedistansieer van die hoofstrome van kontemporêre musiek. Hy het 'n baie idiosinkratiese musikale styl ontwikkel, met die styl se wortels wat vervat was in komponiste so divers soos Busoni, Claude Debussy, en Szymanowski. Hy het groot dele van die gevestigde en kontemporêre repertoire verwerp.
As 'n teësinnige en huiwerige opvoerder, het Sorabji slegs 'n paar van sy werke tussen 1920 en 1936 in die openbaar gespeel. Hy het daarna opvoerings van sy werke "verban" tot 1976. Aangesien baie min van sy werke gedurende diè jare gepubliseer was, het hy hoofsaaklik in die openbare oog gebly deur die skryf van essays en musiekkritiek.
Die belangrikste van diè letterkunde is sy boeke Around Music en Mi contra fa: The Immoralisings of a Machiavellian Musician. Hy het 'n geneigdheid tot afsondering gehad, en in die 1950's het hy van Londen na die dorpie Corfe Castle, Dorset, getrek, waar hy die res van sy lewe in relatiewe stilte en afsondering spandeer het.
Sorabji se musiek word gekarakteriseer deur die frekwente gebruik van poliritmes, die ingewikkelde jukstaposisie van tonale en atonale elemente, en baie ornamentasie. Baie van sy werke bevat afdelings wat sterk kontrasterende benaderings tot musikale argitektuur aanwend; sommige van hulle gebruik Barok vorms, terwyl andere weer nie-tematies is.
Sy musikale werke bestaan uit meer as 100 komposisies, wat strek van die aforistiese werke tot werke wat verskeie ure duur. Die meeste is vir klaviersolo, of bevat 'n belangrike deel vir die klavier. Hy met egter ook gekomponeer vir orkes, kamermusiekgroepe, die orrel en ander instrumente. As gevolg hiervan is Sorabji al beskryf as 'n afstammeling van die tradisie van komponis-pianiste soos Frédéric Chopin, Franz Liszt, en Charles-Valentin Alkan.
Pararete
Pararete is 'n genus van sponsdiere uit die klas van die Hexactinellida.
Ruschia laxiflora
Ruschia laxiflora is 'n vetplant uit die vygiefamilie en is endemies in Suid-Afrika. Dit kom in die Noord-Kaap voor.
Gabor
Gabor kan verwys na:
AirAsia
Capital A Berhad, bedryf as AirAsia (gestileer as airasia) is 'n Maleisiese multinasionale laekostelugredery met sy hoofkwartier naby Kuala Lumpur, Maleisië. Dit is die grootste lugredery in Maleisië volgens vlootgrootte en aantal bestemmings. AirAsia bedryf geskeduleerde binnelandse en internasionale vlugte na meer as 165 bestemmings wat oor 25 lande strek. Sy hoofbasis is klia2, die laekoste-diensterminal by Kuala Lumpur Internasionale Lughawe (KLIA) in Sepang, Selangor, Maleisië. Sy geaffilieerde lugdienste Thai AirAsia, Indonesia AirAsia, Philippines AirAsia en AirAsia India het basisse onderskeidelik in Bangkok–Don Mueang, Jakarta–Soekarno-Hatta, Manila–Ninoy Aquino en Bangalore–Kempegowda-lughawens, terwyl sy susterlugredery, AirAsia X, fokus op langafstandroetes. AirAsia se geregistreerde kantoor is in Petaling Jaya, Selangor, terwyl sy hoofkantoor by Kuala Lumpur Internasionale Lughawe is.
AirAsia behaal die wêreld se laagste eenheidskoste van VS$0,023 per beskikbare sitplekkilometer en 'n passasiers-gelykbreek-vragfaktor van 52%. In 2007 het The New York Times die lugredery beskryf as 'n "pionier" van laekostereis in Asië. AirAsia is die borg van Maleisië se nasionale sokkerspan, Singapoer nasionale sokkerspan, Jamshedpur FC en Queens Park Rangers. AirAsia is ook 'n voormalige borg van Manchester United en Asia Red Tour.
AirAsia is deurlopend vir 11 jaar deur Skytrax aangewys as die wêreld se beste laekostediensverskaffer in internasionale reis- en lugrederytoekennings, insluitend die jongste toekenning vir 2019. Aan die begin van die Covid-19-pandemie het AirAsia egter verkies om nie algemene terugbetalings te gee aan passasiers van vlugte wat hy gekanselleer het nie, om sy kontant te bewaar. Reisbewyse is eerder by verstek aangebied, met terugbetalings wat slegs op 'n geval-tot-geval-basis uitgereik word.
NZASM-monument
Die NZASM-monument op die stasie van Waterval-Boven herdenk die duisende werkers op die Oosterlijn.
AirAsia
Aanboord
AirAsia bied 'n "Santan"-spyskaart, met opsies om aan boord te koop en bied kos, drankies, goedere en belastingvrye verkope aan. Vooraankoop van "Santan"-maaltye is beskikbaar teen 'n laer prys as aan boord, en met addisionele opsies. AirAsia is geakkrediteer deur die KL Syariah-indeks van Bursa Maleisië, en in ooreenstemming met Sjaria-beginsels bedien dit nie alkohol of varkvleis nie. Dit geld egter net vir die streeks AirAsia-groepvlugte, en nie vir die AirAsia X-vlugte nie, wat wel wyn en bier aan boord verkoop.
NZASM-monument
Dit is opgerig op inisiatief van oud-Nederlanders en oud-NZASM-personeel en onthul in Augustus 1934 deur die in Nederland gebore Albert Kuit (1876-1949), skrywer, politikus en op daardie tydstip die spoorwegkommissaris van die Suid-Afrikaanse Spoorweë.
AirAsia
Gereelde vliegprogram
AirAsia neem die eerste stappe om sy eie gereelde-vliegprogram te begin. Die lugredery het 'n ooreenkoms onderteken om 'n gesamentlike onderneming met die finansiëledienstefirma Tune Money te begin om 'n program genaamd "BIG" bekend te stel. Ingevolge hierdie program sal dit lojaliteitspunte aan AirAsia-kliënte en derdeparty-handelaars uitreik. Punte kan dan gebruik word om AirAsia-vlugte te gebruik.
Hesperantha lactea
Hesperantha lactea is 'n meerjarige blomplant en geofiet wat tot die genus Hesperantha behoort. Die spesie is endemies aan KwaZulu-Natal en die Oos-Kaap.
AirAsia
Toekennings en erkenning
AirAsia is al 11 jaar agtereenvolgens aangewys as die wêreld se beste laekostediens, insluitend die jongste toekenning vir die jaar 2019.
Ruschia lineolata
Ruschia lineolata is 'n vetplant uit die vygiefamilie en is endemies in Suid-Afrika. Dit kom in die Wes-Kaap voor.
Ruschia laxipetala
Ruschia laxipetala is 'n vetplant uit die vygiefamilie en is endemies in Suid-Afrika. Dit kom in die Wes-Kaap voor.
Suid-Afrikaanse Klas NG G11 2-6-0+0-6-2
Die Suid-Afrikaanse Klas NG G11 2-6-0+0-6-2 van 1919 is 'n Suid-Afrikaanse smalspoor stoomlokomotief van die Suid-Afrikaanse Spoorweë-era.
Tussen 1919 en 1925 het die Suid-Afrikaanse Spoorweë vyf Klas NG G11 Garratt geartikuleerde stoomlokomotiewe met 'n 2-6-0+0-6-2 "Dubbel Mogul"-tipe wieluitleg in diens geplaas op die Avontuur smalspoorlyn deur die Langkloof en ook in Natal. Hulle was die eerste Garrattlokomotiewe om diens in Suid-Afrika te doen.
Montering en diens
Die eerste drie lokomotiewe, nommers NG51, 52 en 53 is aanmekaargesit by die SAR-werkswinkels te Uitenhage naby Port Elizabeth. Hulle is in diens geplaas op die Avontuurlyn, maar is spoedig oorgeplaas na Natal waar almal behalwe een bly diens doen het tot hul onttrekking in 1962. Nommer NG51 is in 1945 terug na die Avontuurlyn om die uittredende Klas NG3 te vervang as werfrangeerder by Humewoodweg.
Die twee lokomotiewe van die tweede bestelling het ook diens gedoen in Natal, tot die einde van hul werk op die tak van Estcourt na Weenen in 1966, toe hulle albei na die Avontuurlyn is in ruil vir twee nuwe Klas NG G13-lokomotiewe. Daar doen hulle werfpligte en oordragritte van en na die hawe tot en met die aankoms van die Klas 91-000 diesel-elektriese lokomotiewe in 1973, toe hulle aan diens onttrek is in Oktober 1974.
Dimorphotheca acutifolia
Dimorphotheca acutifolia is 'n plant wat hoort tot die genus Dimorphotheca. Die spesie is inheems aan die Oos- en die Wes-Kaap.
Ongerigte radiobaken
'n Ongerigte radiobaken of rigtinglose baken (Engels: non-directional beacon - NDB) is 'n radiosender wat op 'n bekende plek opgerig is en wat gebruik word as 'n lugvaart- of mariene navigasiehulpmiddel. Soos die naam aandui, is die sein of inligting wat versend word rigtingloos, in teenstelling met ander navigasiehulpmiddels soos kortgolfradio, VHF alomgerigte bestekbakens (VOR) en TACAN. NDB-seine volg die kromming van die aarde, sodat hulle oor baie groter afstande en by laer hoogtes, 'n groot voordeel bo VOR besit. Maar NDB-seine word ook meer geraak deur atmosferiese toestande, bergagtige terrein, kusrefraksie en elektriese weerstorms, veral op langgolf, wat voortdurend in alle rigtings (non-directional) radiogolwe uitstuur. Ongerigte radiobakens word gebruik om afstand of benaderingsrigting te bepaal, asook om posisie in lugvaart- en maritieme navigasie te bepaal. Die oordragfrekwensie - gewoonlik op die langgolf - word met 'n identifikasiekode gemoduleer vir identifikasiedoeleindes.
'n Ongerigte radiobaken se toerusting, in teenstelling met radiostasies wat ook uitsaai in die hoë- en mediumfrekwensie band 150-1610 kHz, het dikwels baie onopvallende antennas met hoogtes van ongeveer 10 tot 15 m of gestrekte T-antennas.
Die ongerigte radiobaken saai radiogolwe uit wat deur vliegtuie en skepe se navigasiestelsels ontvang word, en dan in hul ADF-eenheid (outomatiese rigtingspoorder of radiokompas) aangedui word. Die sender van 'n ongerigte baken is ontwerp as 'n dubbele stelsel met 'n monitor. Die monitor verskaf 'n foutaanduiding na die volgende beheerstasie, indien enige transmissie met meer as 50% verminder of die identifikasie misluk. As 'n stasie mislukking ervaar, word die bystandsender outomaties aangeskakel.
NDBs wat gebruik word vir lugvaart word gestandaardiseer deur die Internasionale Burgerlugvaartorganisasie (ICAO) se aanhangsel 10 wat bepaal dat NDBs bedryf moet word op 'n frekwensie van tussen 190 kHz en 1750 kHz, alhoewel alle NDBs in Noord-Amerika normaalweg tussen 190 kHz en 535 kHz funksioneer. Elke radiobaken word geïdentifiseer deur 'n een-, twee-, of drie-letter morsekode-roepsein.
Kassingadag
4 Mei 1978
Op 4 Mei 1978 voer die Suid-Afrikaanse Weermag 'n lugaanval op die kamp Kassinga naby die dorpie Kassinga, gevolg deur 'n ontplooiing van valskermsoldate. Die kamp was bewoon deur verbode SWAPO-simpatiseerders en hul gesinne. 165 mans, 294 vroue en 300 kinders is in hierdie aanval dood. Later dieselfde dag word die nabygeleë kamp Vietnam in die dorp Tchetequela ook aangeval. Soos op 2016 is die grafte ongemerk, maar die Namibiese regering beplan om 'n gedenkteken op te rig.
Mykel Shannon Jenkins
Mykel Shannon Jenkins (gebore 3 Julie 1969) is 'n Amerikaanse akteur, vervaardiger, en regisseur. Hy is bekend vir sy rolle in die rolprente Double Jeopardy (1999) en The Gods (2017), en in die televisiereeks The Bold and the Beautiful (1987).
Ruschia lerouxiae
Ruschia lerouxiae is 'n vetplant uit die vygiefamilie en is endemies in Suid-Afrika. Dit kom in die Noord-Kaap voor.
Ritssluiter
Die ritssluiter, soms rits genoem, is 'n sluitmiddel aan klere, tasse en ander houers en is reeds in 1891 deur die Amerikaner W. Judson uitgevind. Die ritssluiter het in baie gevalle ander vasmaakmiddels, soos die hakie en ogie, knoop en knoopsgat, ensovoorts, vervang.
Die ritssluiter is vir die eerste keer in 1893 in Chicago op die World Columbian Exposition deur Whitcomb L. Judson bekend gestel. Dit het toe uit 'n reeks hakies en ogies bestaan wat met 'n sluitertjie gesluit of ontsluit is. Gideon Sundback, 'n Sweedse ingenieur, het in omstreeks 1912 die Amerikaanse ontwerp verbeter deur die hakies en ogies met metaaltandjies te vervang. Die ritssluiter het toe uit twee bande bestaan met 'n ry metaaltandjies aan elk, wat deur middel van 'n skuif in- en uitmekaargedruk kon word.
Die Amerikaanse Vloot het reeds in 1917 sy bemanning met windbestande vliegpakke met ritssluiters uitgerus. In 1924 is die metaalritssluiter deur die Switser Winterhalter tot sy huidige vorm verbeter. Laat in die 1920's en gedurende die 1930's het die ritssluiter deel geword van mans- en damesklere in die algemeen. 'n Nabootsing van die metaalritssluiter word vandag op groot skaal van nylon gemaak, en die ritssluiter word tans meer as ooit in kledingstukke en skoene gebruik.
Ritssluiters vir tegniese doeleindes is mettertyd ook ontwikkel, onder meer vir gas- en waterdigte afsluitings. Dit word byvoorbeeld ook as afdigting in die plastiekvoerings in die olieruime van tenkskepe gebruik.
Sayan Sanya
Sayan Deesamer (Thai: สายัณห์ ดีเสมอ) beter bekend onder sy verhoognaam Sayan Sanya (Thai: สายัณห์ สัญญา) (1953 - 2013) was 'n beroemde Thaise musieksanger.
Christiaan II van Denemarke
Christiaan II (1 Julie 1481 – 25 Januarie 1559) was ’n Skandinawiese monarg tydens die Kalmarunie. Hy het van 1513 tot 1523 as koning van Denemarke en Noorweë regeer en van 1520 tot 1521 van Swede. Van 1513 tot 1523 was hy ook Hertog van Sleeswyk en Holstein saam met sy oom Frederik.
Lewe
duimnael|links|250px|Die Stockholm-bloedbad.
Christiaan was die oudste seun van die vorige monarg, koning Hans, en was lid van die Huis van Oldenburg. In Denemarke het die adel in dié tyd ’n nuwe koning gekies (uit die seuns of naasbestaandes van die vorige monarg), wat sy mag met hom moes deel. Christiaan het gebots met die Deense adel toe hy ’n manifes, strenger as enigiets tevore, moes teken om te verseker dat hy die troon bestyg. Deur interne hervormings het hy later die bepalings van die manifes probeer ontwyk.
Sy probleme het toegeneem toe hy probeer om die invloed van buitelandse handelslande in Denemarke te beperk. Sy bewind in Denemarke en Noorweë is kortgeknip toe sy oom hom van die troon sit en die trone bestyg as Frederik I. Christian is verban na Nederland, wat toe regeer is deur sy swaer die Heilige Romeinse keiser Karel V. Nadat hy in 1531 die trone probeer terugverower het, is hy in hegtenis geneem en vir die res van sy lewe gevange gehou.
Hy is op 77-jarige ouderdom dood – hy het nie net sy oom oorleef nie, maar ook sy neef koning Christiaan III.
Holoxea collectrix
Holoxea collectrix is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Holoxea en tot die familie Ancorinidae. Die wetenskaplike naam van die spesie is die eerste keer geldig gepubliseer in 1900 deur Thiele.
Paul Jenkins (akteur)
Paul Jenkins (2 Augustus 1938 – 1 Julie 2013) was 'n Amerikaanse akteur. Hy was bekend vir sy rolle in die rolprente Chinatown (1974), Network (1976), en Sneakers (1992), en in die televisiereeks Night Gallery (1969).
David Koloane
David Nthubu Koloane (5 Junie 1938 – 30 Junie 2019) was 'n Suid-Afrikaanse kunstenaar. Hy verken vrae rondom politieke ongeregtigheid en menseregte in sy tekeninge, skilderye, en kollages. Hy word as 'n invloedryke kunstenaar en skrywer tydens die era van apartheid in Suid-Afrika beskou.
Biografie
David Koloane is op 5 Junie 1938 in die township van Alexandra, 'n voorstad van Johannesburg in Suid-Afrika, gebore. Hy begin reeds op hoërskool in kuns belangstel en bestee sy tyd aan kuns wanneer hy nie werk om geld vir die gesin te verdien nie. Van 1974 tot 1977 het Koloane kunsklasse by die Bill Ainslie Studios, wat later die Johannesburgse Kunsstigting geword het, geneem. In 1977 was Koloane een van die stigterslede van die eerste swart galery in Suid-Afrika, geleë in Johannesburg.
Sy toenemende toewyding aan kuns het hom gelei om by 'n hoërskool in 'n township te begin werk, eers deeltyds en later voltyds. In 1982 het hy die Kultuur- en Weerstandskunsfees in Botswana gekoördineer. Van 1986 tot 1988 was hy die kurator van die Fuba-kunsgalery in Johannesburg en in 1990 het hy die Zabalaza Festivals in Londen, Engeland gekoördineer. Daarbenewens het Koloane vanaf 1984 tot 1985 aan die Universiteit van Londen gestudeer en 'n diploma in museumkunde behaal.
Shanghai Pudong Internasionale Lughawe
Shanghai Pudong Internasionale Lughawe (IATA: PVG, ICAO: ZSPD) is een van twee internasionale lughawens wat Shanghai bedien en ' n belangrike lugvaartsentrum van Oos-Asië. Pudong-lughawe bedien beide internasionale vlugte en 'n kleiner aantal binnelandse gevegte, terwyl die stad se ander groot lughawe, Shanghai–Hongqiao, hoofsaaklik binnelandse en streeksvlugte in Oos-Asië bedien. Pudong lê ongeveer 30 km oos van die middestad, en beslaan 40 km2 (10 000 akker). Dit is geleë langs die kuslyn in die ooste van Pudong. Die lughawe word bedryf deur die Shanghai Lughawe-owerheid.
Die lughawe is die hoofspilpunt vir China Eastern Airlines en Shanghai Airlines, en 'n belangrike internasionale spilpunt vir Air China, sowel as 'n sekondêre spilpunt vir China Southern Airlines. Dit is ook die spilpunt vir Juneyao Airlines en Spring Airlines in private besit, en 'n Asië-Stille Oseaan-vragsentrum vir FedEx, UPS en DHL. Die DHL-spilpunt, wat in Julie 2012 geopen is, is na bewering die grootste snelsentrum in Asië.
David Koloane
Biografie
Hy het aan die 1989 Pachipamwe II-werkswinkel deelgeneem wat by die Cyrene-sending buite Bulawayo, Zimbabwe gehou is, saam met kunstenaars soos Joram Mariga, Bernard Matemera, Bill Ainslie, Voti Thebe, Sokari Douglas Camp en Adam Madebe.
Shanghai Pudong Internasionale Lughawe
Pudong-lughawe het twee hoof passasiersterminale gehad, aan beide kante omring deur vier operasionele parallelle aanloopbane. ’n Derde passasiersterminaal is in 2021 geopen, benewens ’n satellietterminaal en twee bykomende aanloopbane, wat sy jaarlikse kapasiteit van 60 miljoen passasiers tot 80 miljoen sal verhoog, tesame met die vermoë om ses miljoen ton vrag te hanteer.
Pudong-lughawe is 'n snelgroeiende spilpunt vir passasiers- en vragverkeer. Met 3 703 431 metrieke ton vrag wat in 2017 hanteer is, is die lughawe die wêreld se derde besigste lughawe volgens vragverkeer. Pudong-lughawe het ook 'n totaal van 74 006 331 passasiers in 2018 bedien, wat dit die derde besigste lughawe in China maak ná Beijing-Capital en Hongkong Internasionale Lughawens, vyfde besigste in Asië en die agtste besigste in die wêreld. Dit is ook die besigste internasionale poort van die vasteland van China, met 35,25 miljoen internasionale passasiers. Teen die einde van 2016 het die Pudong-lughawe 104 lugrederye gehuisves wat meer as 210 bestemmings bedien het.
Shanghai Pudong is die besigste internasionale spilpunt in China, en ongeveer die helfte van sy totale passasiersverkeer is internasionaal. Pudong Lughawe is verbind met Shanghai Hongqiao Lughawe deur die Shanghai Metro Lyn 2 en die Shanghai Maglev-trein via Pudong Internasionale Lughawestasie. Daar is ook lughawebusse wat dit met die res van die stad verbind.
Holoxea excavans
Holoxea excavans is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
David Koloane
Biografie
David Koloane se werke is deel van talle versamelings wêreldwyd, insluitend die versamelings van die Johannesburgse kunsgalery, die huidige Afrika-kunsversameling (CAAC) van Jean Pigozzi, die Suid-Afrikaanse Nasionale Galery in Kaapstad en die Nasionale Museum van Botswana.
Hesperantha latifolia
Hesperantha latifolia is 'n meerjarige blomplant en geofiet wat tot die genus Hesperantha behoort en is deel van die renosterveld. Die spesie is endemies aan die Noord-Kaap en kom in die Namakwaland op die Kamiesberg voor. Dit het 'n voorkomsgebied van kleiner as 5 km² en daar is agt subpopulasies. Die plant word potensieel bedreig deur oorbeweiding en vertrapping en klimaatsverandering aangesien die plant in seisoenale poele groei.
Holoxea excavans
Die spons behoort tot die genus Holoxea en tot die familie Ancorinidae. Die wetenskaplike naam van die spesie is die eerste keer geldig gepubliseer in 2001 deur Calcinai, Bavestrella, Cerrano & Sarà.
Christopher Nupen
Christopher Nupen (30 September 1935-19 Februarie 2023) was 'n Suid-Afrikaans gebore rolprentmaker wat woonagtig in die Verenigde Koninkryk was en spesialiseer het in biografiese dokumentêre rolprente oor musikante.
Nupen is gebore in Suid-Afrika uit 'n gesin van Noorweegse afkoms. Sy vader, E.P. Nupen (1902-1977) was 'n kriekettoetsspeler. Sy moeder was Claire (Doombie) Nupen, née Meikle.
In 1962 het hy die dokumentêr High Festival In Siena gemaak oor die somermusiekskool by die Accademia Musicale Chigiana in Sienna vir BBC Radio Three. Hy is gevolglik uitgenooi deur Huw Weldon om rolprente vir die BBC te maak. Met die gebruikmaking van die nuut ontwikkelde, geruislose 16mm rolprentkameras, het hy 'n nuwe, intieme styl van biografiese rolprente ontwikkel, beginnende met Double Concerto in 1966, welke 'n samewerkingspoging was deur Vladimir Ashkenazy en Daniel Barenboim. In 1968 was hy die medestigter van Allegro Films, wat een van die vroegste onafhanklike televisie produksiemaatskappye in die Verenigde Koninkryk was. Nupen sou voortgaan om meer as 80 rolprent- en televisieproduksies oor musiek te maak.
The Trout, sy rolprent van 'n opvoering van Schubert se Forelkwintet deur Jacqueline du Pré, Daniel Barenboim, Itzhak Perlman, Pinchas Zukerman en Zubin Mehta op 30 Augustus 1969 by die Queen Elizabeth Saal in Londen, het die maatstaf van die klassieke musiek-uitsaaiwese geword. Die rolprent is geskiet in 'n enkele week in Augustus 1969. The Trout het waarskynlik die mees uitgesaaide klassieke musiek rolprent geword. The Trout het die TZ Rose in 1973 gewen. Nupen het ook die dokumentêre rolprent The Greatest Love and The Greatest Sorrow gemaak, wat fokus op Schubert se verstommende prestasies gedurende die laaste 20 jaar van sy lewe. Na die dood van Schubert se "god", Beethoven, het Schubert die vraag gevra: "Wer vermag, nach Beethoven, noch etwas zu machen?" (Wie sal waag om nog enigiets te doen, na Beethoven?). Die antwoord op hierdie vraag was natuurlik, Franz Peter Schubert.The Greatest Love and The Greatest Sorrow is genomineer tydens die Banff en het in 1994 die Czech Crystal prys gewen in Praag. Sommige is van oordeel dat dit Allegrofilms se beste film van alle tye is.
Sy noue vriendskap met baie van die kunstenaars wat die onderwerpe van sy rolprente was het hom boonop in staat gestel om op briljante wyse die 'gees' van die kunstenaar se werk weer te gee, soos die geval is met Jacqueline Du Pré In Portrait.
Sy 2004 rolprent We Want The Light eksploreer die betekenis van musiek as deel van die menslike ondervinding, met die fokus op verhoudinge tussen Jode en Duitsers.
In Januarie 2008 was hy 'n gas op die program Private Passions op BBC Radio 3.
Holoxea furtiva
Holoxea furtiva is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Holoxea en tot die familie Ancorinidae. Die wetenskaplike naam van die spesie is die eerste keer geldig gepubliseer in 1892 deur Topsent.
Hesperantha laxifolia
Hesperantha laxifolia is 'n meerjarige blomplant en geofiet wat tot die genus Hesperantha behoort en is deel van die fynbos. Die spesie is endemies aan die Wes-Kaap en kom in die Sederberg by die Pakhuispas op suidelike hellings voor. Dit is die enigste populasie van die plant en die plant word as krities seldsaam beskou.
Glansspinnekopbos
Die glansspinnekopbos (Serruria candicans) is 'n blomdraende struik wat tot die genus Serruria behoort en deel van die fynbos vorm. Die plant is endemies aan die Wes-Kaap, waar dit voorkom vanaf Elandskloof tot by die Slanghoekberge en Paardeberg by Malmesbury. Die struik is regop en word slegs 80 cm hoog en dra blomme van Julie tot Desember.
Vuur vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig. Bestuiwing vind plaas deur die werking van insekte. Die plant groei in bergfynbos en -renosterveld op hoogtes van 60 - 160 m.
In Engels staan dit as die Shiny Spiderhead bekend.
3 Johannes
Die derde brief van Johannes is die 25ste boek in die Nuwe Testament van die Bybel. Die kort brief is gerig aan 'n kerkleier, Gaius, om waardering te betuig vir sy hulp aan ander gelowiges en hom te waarsku teen Diotrefes.
Richard Jenkins
Richard Jenkins (gebore 4 Mei 1947) is 'n Amerikaanse akteur. Hy is bekend vir sy rolle in die rolprente The Visitor (2007), Step Brothers (2008), Let Me In (2010), en The Shape of Water (2017).
Yann LeCun
Yann André LeCun (/ləˈkʌn/ lə-KUN, Frans: [ləkœ̃]; oorspronklik gespel Le Cun; gebore op 8 Julie 1960) is 'n Franse rekenaarwetenskaplike wat hoofsaaklik in die velde van masjienleer werk, rekenaarvisie, mobiele robotika en rekenaarneurologie. Hy is die Silwer Professor van die Courant Instituut vir Wiskundige Wetenskappe aan die Universiteit van New York en Vise-President, Hoof kunsmatige intelligensie (KI)-wetenskaplike by Meta.
Hy is bekend vir sy werk oor optiese karakterherkenning en rekenaarvisie deur gebruik te maak van konvolusionele neurale netwerke (KNN), en is 'n stigtersvader van konvolusionele netwerke. Hy is ook een van die hoofskeppers van die DjVu-beeldkompressietegnologie (saam met Léon Bottou en Patrick Haffner). Hy het saam met Léon Bottou die Lush-programmeertaal ontwikkel.
Lewensloop
In 1988 het hy by die Adaptive Systems Research Department by AT&T Bell Laboratories in Holmdel, New Jersey, Verenigde State aangesluit, onder leiding van Lawrence D. Jackel, waar hy 'n aantal nuwe masjienleermetodes ontwikkel het, soos 'n biologies-geïnspireerde model van beeldherkenning genoem konvolusionele neurale netwerke, die "Optimale Breinskade"-regulasiemetodes, en die Graph Transformer Networks-metode (soortgelyk aan voorwaardelike ewekansige veld), wat hy toegepas het op handskrifherkenning en OCR. Die banktjekherkenningstelsel wat hy help ontwikkel het, is wyd ontplooi deur NCR en ander maatskappye, en het meer as 10% van al die tjeks in die VSA in die laat 1990's en vroeë 2000's gelees.
In 1996 het hy by AT&T Labs-Research aangesluit as hoof van die Beeldverwerkingsnavorsingsafdeling, wat deel was van Lawrence Rabiner se Spraak- en Beeldverwerkingsnavorsingslaboratorium, en het hoofsaaklik gewerk aan die DjVu-beeldkompressietegnologie, wat deur baie webwerwe gebruik word, veral die Internet Argief, om geskandeerde dokumente te versprei. Sy medewerkers by AT&T sluit in Léon Bottou en Vladimir Vapnik.
Na 'n kort ampstermyn as 'n genoot van die NEC Research Institute (nou NEC-Labs America) in Princeton, NJ, het hy in 2003 by die New York=universiteit (NYU) aangesluit, waar hy Silwer Professor in Rekenaarwetenskap Neurale Wetenskap aan die Courant Institute of Wiskundige Wetenskappe en die Sentrum vir Neurale Wetenskap. Hy is ook 'n professor by die Tandon Skool vir Ingenieurswese. By NYU het hy hoofsaaklik gewerk aan energie-gebaseerde modelle vir leer onder toesig en sonder toesig, kenmerkleer vir objekherkenning in rekenaarvisie, en mobiele robotika.
In 2012 het hy die stigtersdirekteur van die NYU-sentrum vir datawetenskap geword. Op 9 Desember 2013 het LeCun die eerste direkteur van Meta AI Research in New York geword, en het vroeg in 2014 uit die NYU-CDS-direkteurskap getree.
In 2013 het hy en Yoshua Bengio saam die Internasionale Konferensie oor Leervoorstellings gestig, wat 'n oop hersieningsproses na-publikasie aanvaar het wat hy voorheen op sy webwerf bepleit het. Hy was die voorsitter en organiseerder van die "Learning Workshop" wat elke jaar tussen 1986 en 2012 in Snowbird, Utah, gehou is. Hy is 'n lid van die Wetenskapadviesraad van die Instituut vir Suiwer en Toegepaste Wiskunde by UCLA. Hy is die mededirekteur van die Learning in Machines and Brain-navorsingsprogram (voorheen Neural Computation & Adaptive Perception) van CIFAR.
Mercedes-Benz W15
Die Mercedes-Benz W15 is 'n motor wat van 1931 tot 1936 deur Mercedes-Benz vervaardig is. Dit word vandag beskou as 'n mediumgrootte gesinsmotor. Dit het die onderstel-benaming W15 gekry en is verkoop as die Typ 170 in vierdeur "Limousine" (sedan) en Cabriolet-vorms.
Yann LeCun
Lewensloop
In 2016 was hy die besoekende professor in rekenaarwetenskap op die "Chaire Annuelle Informatique et Sciences Numériques" by Collège de France in Parys. Sy "leçon inaugurale" (intreerede) was 'n belangrike gebeurtenis in 2016 se intellektuele lewe in Parys.
Mercedes-Benz W15
Die Typ 170 het in Oktober 1931 sy debuut by die Parys-motorskou gemaak, waar dit beskou is as die belangrikste nuwe model wat daardie jaar bekendgestel is. Dit was ook die belangrikste skepping van Hans Nibel, die vervaardiger se hoëprofiel tegniese direkteur wat aan die begin van 1929 die pos by Ferdinand Porsche oorgeneem het. Alhoewel die Typ 170 in 1936 gestaak is na die bekendstelling van sy opvolger, die W136 170, is 'n paar transaksies steeds vroeg in 1937 afgehandel.
Yann LeCun
Toekennings en eerbewyse
LeCun is 'n lid van die US National Academy of Sciences, National Academy of Engineering en die Franse Académie des Sciences.
Mercedes-Benz W15
'n Kleiner Mercedes-Benz
Terwyl die ekonomie steeds gesteier het ná die skokke wat die Wallstraattragedie, het Hans Nibel, die tegniese direkteur van die vervaardiger, die 170 as 'n kompakte liggewigmotor bedink. Mercedes-Benz het destyds bekend geword as 'n vervaardiger van groot duur motors wat geneig was om met elke opgradering groter en minder bekostigbaar te word: die 170 van 1931 was 'n bewuste strategie om die reeks af te brei, 'n patroon wat herhaal sou word met die 190 in 1982 en die A-klas in 1997.
Yann LeCun
Toekennings en eerbewyse
Hy het eredoktorsgrade ontvang van IPN in Mexikostad in 2016, van EPFL in 2018 en van Université Côte d'Azur in 2021.
Mercedes-Benz W15
Onderstel
Die 170 was die eerste Mercedes met onafhanklike vering. Aan die voorkant was daar geen volle breedte-as nie, en die wiele is aan twee dwarsbladvere opgehang. Agter was daar twee halwe swaai-asse. Die veringuitleg, wat die ongeveerde massa tot 'n minimum beperk het en 'n hoë vlak van stabiliteit verseker het, is vervolgens oor die hele Mercedes-Benzreeks aangebring, wat die motors 'n kwaliteit van gemak en veiligheid gee wat mededingers se destyds algemeen-gebruikte lewendige aste nie kon ewenaar nie.
Yann LeCun
Toekennings en eerbewyse
In Maart 2019 het LeCun die Turing-toekenning gewen en dit gedeel met Yoshua Bengio en Geoffrey Hinton. Hy het die IEEE Neural Network Pioneer Award in 2014 en die PAMI Distinguished Researcher Award ontvang in 2015. In September 2019 het hy die Golden Plate-toekenning van die American Academy of Achievement ontvang. In 2018 is die IRI-medalje aan LeCun toegeken, wat deur die Industriële Navorsingsinstituut (IRI) ingestel is. In 2022 het hy die Prinses van Asturië-toekenning in die kategorie "Wetenskaplike Navorsing" ontvang, saam met Yoshua Bengio, Geoffrey Hinton en Demis Hassabis.
In 2017 het LeCun 'n uitnodiging om lesings by die King Abdullah Universiteit van Wetenskap en Tegnologie in Saoedi-Arabië van die hand gewys, omdat hy geglo het dat hy in die lig van sy ateïsme as 'n terroris in die land beskou sou word. In September 2018 het hy die Harold Pender-toekenning ontvang wat deur die Universiteit van Pennsylvania gegee is.
Mercedes-Benz W15
Onderstel
Alhoewel beide die innoverende vering en die kompakte onderstel in 1931 as 'n waagstuk beskou is, het hul betroubaarheid en gehalte weerspieël in die feit dat hulle onveranderd behou is gedurende die hele produksielewe van die motor.
Die motor was aangedryf deur 'n inlynsessilinder 1 692 cc enjin met maksimumdrywing van 23,5 kW teen 3 200 opm. Die enjin beskik oor sentrale smering en 'n watergebaseerde verkoelingstelsel vir die enjin het 'n pomp sowel as 'n termostaat gebruik. Krag is na die agterwiele oorgedra via 'n viergang-handratkas, waarop die hoogste rat 'n vorm van oordrywing was. Derde rat het die 1:1-verhouding gebruik wat gewoonlik deur 'n toprat gebruik was, en daar was 'n vierde rat met 'n verhouding van 1:0,73. Brandstofekonomie is aangedui as 11 L/100 km, en topspoed van 90 km/h (56 mpu) wat 'n mededingende vlak van prestasie in die passasiersmotormark van daardie tyd verteenwoordig het.
Die 170 is tot 1936 aangebied toe dit vervang is deur die viersilinder 170V. Dit bied ook 'n groot deel van die onderstel-argitektuur vir kragtiger daaropvolgende modelle soos die 200-model van 1933 en sy opvolgers.
Hesperantha lithicola
Hesperantha lithicola is 'n meerjarige blomplant en geofiet wat tot die genus Hesperantha behoort en is deel van die fynbos. Die spesie is endemies aan die Wes-Kaap.
Pheronematidae
Pheronematidae is 'n familie van sponsdiere uit die klas van die Hexactinellida.
Blake Jenner
Blake Jenner (gebore 27 Augustus 1992) is 'n Amerikaanse akteur en vervaardiger. Hy is bekend vir sy rolle in die rolprente Everybody Wants Some!! (2016) en The Edge of Seventeen (2016), en in die televisiereekse Glee (2009) en Supergirl (2015).
Spider-Man
Spider-Man is 'n superheld in Amerikaanse strokiesverhale van Marvel Comics. Die karakter is deur die skrywer-redakteur Stan Lee en kunstenaar Steve Ditko geskep en verskyn die eerste keer in Amazing Fantasy #15 (Augustus 1962). Hy is te sien in onder andere strokiesverhale, rolprente, televisieprente en videospeletjies.
Spider-Man se geheime identiteit is Peter Benjamin Parker, 'n tienderjarige hoërskoolleerling. Hy is 'n weeskind wat deur sy tante May en oom Ben in New York grootgemaak word nadat sy ouers, Richard en Mary Parker, in 'n vliegongeluk omgekom het. Lee en Ditko laat die karakter sukkel met adolessensie- en finansiële probleme, en hy het baie ondersteunende karakters soos Flash Thompson, J. Jonah Jameson en Harry Osborn. Onder sy romantiese verbintenisse tel Gwen Stacy, Mary Jane Watson en Black Cat, en sy vyande sluit in die Green Goblin, Doctor Octopus en Venom.
Inleiding
In die oorspronklike storie kry Spider-Man sy superkragte nadat hy deur 'n radioaktiewe spinnekop gebyt is; dié kragte sluit in bomenslike krag, ratsheid, reflekse, stamina, 'n uithouvermoë, koördinasie en balans, om soos 'n spinnekop aan oppervlakke en plafonne te klou en gevaar aan te voel met sy "spider-sense". Hy bou ook uit sy polse kunsmatige spinnerakke wat hy gebruik om te veg en oor die stad te swaai. Peter Parker het aanvanklik sy magte vir eie gewin gebruik, maar nadat sy oom Ben vermoor is deur 'n dief wat Peter nie gekeer het nie, begin hy sy magte gebruik om misdaad te beveg deur die superheld Spider-Man te word.
Toe Spider-Man in die vroeë 1960's die eerste keer verskyn, het tieners in superheldboeke gewoonlik die taak gehad om die hoofkarakter te help. Die Spider-Man-strokiesreeks het die voortou geneem deur Peter Parker, 'n leerling van Queens, New York, te gebruik as Spider-Man se geheime identiteit – sy obsessie met verwerping, onbekwaamheid en eensaamheid was sake waarby jong lesers aansluiting kon vind. Spider-Man het nie soos vorige tienerhelde 'n superheldmentor soos Captain America en Batman gehad nie; hy het self geleer met groot mag kom groot verantwoordelikheid – dit was 'n reël in die laaste paneel van Spider-Man se oorspronklike storie, maar later het sy oom Ben terugwerkend die krediet daarvoor gekry.
Marvel het Spider-Man in verskeie strokiesreekse gebruik. Die eerste een, wat ook die langste voortduur, is The Amazing Spider-Man. Deur die jare het Peter Parker se karakter ontwikkel van 'n skaam bleeksiel tot 'n gekwelde, maar uitgaande leerling, 'n getroude hoërskoolonderwyser en, in die 2000's, 'n enkellopende vryskutfotograaf. In die 2000's sluit hy by die Avengers aan.
Marvel het ook strokiesverhale gepubliseer met alternatiewe weergawes van Spider-Man, insluitende Spider-Man 2099, met die avonture van Miguel O'Hara, die Spider-Man van die toekoms; Ultimate Spider-Man, met die avonture van 'n tienderjarige Peter Parker in 'n ander heelal; en Ultimate Comics: Spider-Man, met die tiener Miles Morales wat Spider-Man se skoene vol staan ná Ultimate Peter Parker se skynbare dood. Miles het later 'n superheld uit eie reg geword en werk nou soms saam met Peter.
Spider-Man is een van die gewildste en kommersieel suksesvolste superhelde. Hy het al in talle verskillende media verskyn. Spider-Man is van 1974 tot 1977 die eerste keer deur Danny Seagren uitgebeeld in die skets Spidey Super Stories in die TV-reeks The Electric Company. Ander akteurs wat die rol van die karakter vertolk het, is Tobey Maguire, Andrew Garfield en Tom Holland.
Kragte, vermoëns en toerusting
Peter Parker het bomenslike spinnekopkragte en -vermoëns gekry nadat 'n radioaktiewe spinnekop hom gebyt het. Sedert die oorspronklike karakter deur Lee en Ditko geskep is, het Spider-Man die vermoë ontwikkel om teen mure te klou. Daar is gespekuleer dit is vanweë 'n afstandafhanklike wisselwerking tussen sy liggaam en oppervlakke, bekend as Van der Waals se krag, maar in die rolprent Spider-Man van 2002 was sy hande en voete uitgevoer met fyn haartjies soos dié van 'n regte spinnekop. Spider-Man se ander kragte sluit in bomenslike krag, ratsheid en balans, asook 'n "spider-sense" wat hom teen gevaar waarsku.
Spider-Man het ook 'n helende faktor wat hom in staat stel om te herstel van beserings wat hy tydens gevegte opdoen. Ná die storielyn van 1989 se Acts of Vengeance is gesê Spider-Man het "bomenslike herstelvermoëns" wat sy herstel bespoedig het nadat hy die Tri-Sentinel verslaan het.
Die karakter wat Lee en Ditko aanvanklik geskep het, was intellektueel begaaf, maar latere skrywers het sy intellek uitgebeeld as op die vlak van 'n genie. Ná jare van veg het Parker sy bekwaamheid uitgebrei tot op 'n vlak gelykstaande aan 'n vegkuns wat uitstekend by sy kragte pas. Die akademies briljante Parker het kennis op die gebied van toegepaste wetenskap, chemie, fisika, biologie, ingenieurswese, wiskunde en meganika.
Hy gebruik sy talent om sy eie kostuum te maak om sy identiteit te verbloem. Hy maak ook baie toestelle wat sy kragte komplementeer, veral die meganiese toestel waarmee hy spinnerakdrade uit sy polse skiet om teen hoë snelhede oor die stad te swaai, om hom te help navigeer en sy vyande in sy spinnerakke vas te vang. Die wetenskaplike Thomas Fireheart se span, wat van die bestes in die wêreld is, kon nie die vloeistof namaak wat Peter gemaak het terwyl hy op hoërskool was nie.
Skepping en ontwikkeling
thumb|200px|Richard Wentworth, ook bekend as [[The Spider in die pulptydskrif met dieselfde naam. Volgens Stan Lee was Spider 'n invloed toe Spider-Man geskep is. ]]
In 1962, ná die sukses van die Fantastic Four, het Marvel Comics se redakteur en hoofskrywer, Stan Lee, besluit om die idee van 'n superheld verder te voer. Volgens hom het die idee vir Spider-Man gekom van die toename in die gewildheid van strokiesverhale onder tieners en sy begeerte om 'n karakter te skep waarmee tieners hulle kon vereenselwig. Nes met die Fantastic Four, het Lee Spider-Man beskou as 'n geleentheid om dit wat hy gevoel het kortkom in strokiesverhale, "uit sy gestel te kry". In sy outobiografie sê Lee die niesupermens-misdaadvegter Spider in 'n pulptydskrif was 'n groot invloed. In talle onderhoude het hy ook gesê hy is verder geïnspireer deurdat hy gesien het hoe 'n spinnekop teen 'n muur opklim. Volgens hom het hy dié storie so baie vertel dat hy onseker was of dit waar is of nie. Benewens sy naam is die Spider gesoek deur die polisie én die misdaadonderwêreld ('n kenmerkende tema in Spider-Man se vroeë jare), en hy het ná jare van 'n eindelose stryd 'n "sesde sintuig" ontwikkel wat hom teen gevaar waarsku: die skynbare inspirasie vir Spider-Man se "spider-sense".
Holoxea valida
Holoxea valida is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Spider-Man
Skepping en ontwikkeling
Hoewel tienerhelde in dié jare gewoonlik 'n naam gehad het wat met "boy" eindig, het Lee die naam "Spider-Man" gekies omdat hy wou hê die karakter moet ouer word namate die reeks vorder. Hy het verder gevoel die naam "Spider-Boy" sou die karakter minderwaardig teenoor ander superhelde maak. Hy het die koppelteken in die naam gesit omdat hy gevoel het "Spiderman" lyk te veel soos Superman, 'n ander superheld in 'n rooi-en-blou kostuum wat met 'n "S" begin en met "man" eindig (hoewel die kunstenaar, Steve Ditko, aanvanklik beplan het om Spider-Man 'n oranje-en-pers kostuum te gee).
In dié stadium moes Lee net die toestemming van die Marvel-uitgewer, Martin Goodman, kry vir die skep van die karakter. Hoewel Goodman aanvanklik skepties was, het hy eindelik ingestem en die kunstenaar Jack Kirby genader. Hy het Lee vertel van 'n ongepubliseerde karakter waaraan hy in 1950 gewerk het: 'n weeskind wat saam met 'n bejaarde egpaar woon en 'n towerring ontdek wat hom superkragte gee. Die twee het ooreengekom dat Kitby die karakter sou teken. Steve Ditko sou die inkleurwerk doen. Toe Kirby aan Lee die eerste ses velle van sy tekeninge wys, het Lee nie daarvan gehou nie omdat dit nie die karakter was wat hy in gedagte gehad het nie. "Hy was te heldagtig." Lee het hom tot Ditko gewend, wie se visuele styl hom tevrede gestel het.
Holoxea valida
Die spons behoort tot die genus Holoxea en tot die familie Ancorinidae. Die wetenskaplike naam van die spesie is die eerste keer geldig gepubliseer in 1900 deur Thiele.
Spider-Man
Skepping en ontwikkeling
Hoewel Ditko alleen die tekenwerk gedoen het, het Lee Kirby gevra om die voorblad te teken wat Ditko toe ingekleur het.
Met die skepping van die karakter het Ditko 'n ateljee in Manhattan gedeel met die bekende fetisjkunstenaar Eric Stanton, 'n medestudent op kunsskool. In 'n onderhoud het Stanton gesê hy en Ditko het saamgewerk aan 'n paar idees, hoewel hy feitlik niks tot Spider-Man bygedra het nie. "Ek dink ek het die besigheid bygevoeg waar spinnerakdrade uit sy hande kom."
Kommersiële sukses
'n Paar maande ná Spider-Man se bekendstelling het Goodman, die uitgewer, na die verkoopsyfers van Amazing Fantasy gekyk en tot sy verbasing gesien dit was een van die wordende Marvel Comics se beste verkope. 'n Volgende reeks met net dié karakter en die titel The Amazing Spider-Man #1 (Maart 1963) is uitgegee. Dit het eindelik Marvel se topreeks geword en Spider-Man was gou 'n kultuurikoon. 'n Meningspeiling in 1965 deur die tydskrif Esquire op universiteitskampusse het aan die lig gebring studente lys Spider-Man en 'n ander Marvel-superheld, die Hulk, saam met Bob Dylan en Che Guevara as hulle gunsteling- revolusionêre ikone. Een deelnemer het Spider-Man gekies omdat hy "geteister word deur elendes, geldprobleme en bestaansvrae. Kortom, hy is een van ons." Nadat Ditko ná uitgawe #38 (Julie 1966) by Marvel weg is, het John Romita sr. hom as tekenaar vervang en hy sou die reeks 'n paar jaar lank teken.
In die vroeë 1970's het Spider-Man eindelik gehelp om die gesagskode vir strokiesverhale te verander. Voorheen het die kode die uitbeelding van die gebruik van dwelms verbied, selfs op 'n negatiewe manier. In 1970 het die Nixon-administrasie se departement van gesondheid, opvoeding en welsyn Stan Lee gevra om 'n boodskap teen die gebruik van dwelms in een van Marvel se toverkopers te publiseer. Lee het The Amazing Spider-Man, uitgawes #96-98 (Mei-Julie 1971) gekies om die negatiewe gevolge van dwelmmisbruik uit te beeld. In die storie raak Peter Parker se vriend Harry Osborn verslaaf aan pille. Toe Spider-Man teen die Green Goblin (Norman Osborn, Harry se pa) veg, klop Spider-Man hom deur aan hom Harry se dwelmmisbruik te openbaar. Hoewel die storie 'n duidelike boodskap teen dwemmisbruik gehad het, het die Comics Code Authority geweier om dit sy stempel van goedkeuring te gee. Marvel het nogtans die drie uitgawes gepubliseer. Dit het so goed gevaar dat die nywerheid se selfopgelegde sensuur geboemerang het en die kode is daarna hersien.
duimnael|links|200px|'n Beeld van Spider-Man wat teen 'n muur af klouter in Tornesch, [[Duitsland.]] In 1972 het 'n tweede maandelikse reeks met Spider-Man begin: Marvel Team-Up, waarin Spider-Man saam met ander superhelde en -skurke verskyn. Van toe af was daar op enige gegewe tydstip minstens twee aaneenlopende Spider-Man-reekse. In 1976 het 'n tweede soloreeks, Peter Parker, the Spectacular Spider-Man begin samelopend met die hoofreeks. 'n Derde reeks met Spider-Man, Web of Spider-Man, het in 1985 begin om Marvel Team-Up te vervang. 'n Vierde maandelikse reeks, Peter Parker: Spider-Man, het sy debuut in 1990 gemaak met verskeie verskillende voorblaaie, maar dieselfde inhoud. Van die verskeie weergawes is altesaam meer as 3 miljoen eksemplare verkoop: Dit was toe 'n rekord in die nywerheid. Verskeie minireekse, solo-uitgawes en losweg verwante strokiesverhale is ook al gepubliseer. Spider-Man maak ook dikwels kamee- en gasverskynings in ander reekse. In 1996 is The Sensational Spider-Man geskep om Web of Spider-Man te vervang.
In 1998 het die skrywer-kunstenaar John Byrne die oorsprong van Spider-Man herskep in die beperkte reeks met 13 uitgawes Spider-Man: Chapter One (Desember 1998 - Oktober 1999). Terselfdertyd is die oorspronklike The Amazing Spider-Man beëindig met uitgawe #441 (November 1998). In Januarie 1999 is The Amazing Spider-Man hervat met vol. 2, #1. In Desember 2003 het Marvel die oorspronklike nommers van die reeks hervat met die bekendstelling van #500 in plaas van vol. 2, #59.
Ná uitgawe #545 (Desember 2007) het Marvel sy ander Spider-Man-reekse beëindig en begin om The Amazing Spider-Man drie keer per maand te publiseer (#546-548 het al drie in Januarie 2008 verskyn). Dit het geduur tot November 2010, toe die strokiesboek se dikte verander is van 22 tot 30 bladsy per uitgawe. Dit is van toe af net twee keer per maand gepubliseer (vanaf #648-649, in November 2010).
Die volgende jaar het Marvel Avenging Spider-Man geloods as die eerste splinterreeks sedert 2007, tesame met die hoofreeks wat steeds twee keer per maand verskyn het. Die Amazing-reeks is in Desember 2012 tydelik gestaak ná uitgawe #700 en is vervang met The Superior Spider-Man. Daarin is Doctor Octopus die nuwe Spider-Man, nadat sy brein Peter Parker se liggaam oorgeneem het. Superior was 'n enorme kommersiële sukses vir Marvel, en het 31 uitgawes lank verskyn voordat die regte Peter Parker teruggekeer het in 'n nuwe, herskepte The Amazing Spider-Man #1 (April 2014).
Vriende, kollegas en familie
Daar is baie ander karakters in stories van Spider-Man wat vir hom noodsaaklik is. Nadat sy ouers, Richard en Mary Parker, dood is, is Peter grootgemaak deur sy liefdevolle tante, May Parker, en sy oom en vaderfiguur, Ben Parker. Nadat oom Ben deur 'n inbreker vermoor is, is sy tante sy enigste familielid, en sy en Peter is baie na aan mekaar.
J. Jonah Jameson is die uitgewer van die Daily Bugle en Peter se baas. Hy is baie krities teenoor Spider-Man en publiseer gereeld negatiewe berigte oor hom in sy koerant. Ondanks sy rol as Jameson se redakteur en vertroueling, is Robbie Robertson 'n ondersteuner van beide Spider-Man en sy alter ego, Peter.
Eugene "Flash" Thompson word algemeen uitgebeeld as Peter se boelie op hoërskool; hy bewonder Spider-Man, maar weet nie dit is eintlik Peter nie. In latere strokiesverhale word hy 'n vriend van Peter en kry hy sy eie superheld-identiteit, Agent Venom, nadat hy saamsmelt met die Venom-simbioot. Harry Osborn, die seun van Norman Osborn, is Peter se beste vriend, hoewel hy in sommige uitgawes Peter se teenstander is.